BOSNA I HERCEGOVINA

FEDERACIJA BOSNE I HERCEGOVINE

ŽUPANIJA POSAVSKA

OPĆINA ORAŠJE

Općinski načelnik

Broj: 01-31-382/16

Orašje, 21.03.2016. godina

 Općinski načelnik na temelju članka 363. stavak 1. Zakona o stvarnim pravima („Službene novine Federacije BiH“, broj: 66/13 i 100/13), Pravilnika o postupku javnog natječaja za raspolaganje nekretninama u vlasništvu Federacije BiH, županija, općina i gradova („Službene novine Federacije BiH“, broj: 17/14) te Odluke o prodaji gradskog građevinskog zemljišta putem javnog nadmetanja („Službeni glasnik Općine Orašje“, broj: 1/16) o b j a v lj u j e :

**J A V N I O G L A S**

**o prodaji građevinskog zemljišta u Orašju**

**putem javnog nadmetanja-licitacije**

1. **NAZIV I SJEDIŠTE VLASNIKA-PRODAVATELJA NEKRETNINE**

Općina Orašje, III. ulica broj 45, 76 270 Orašje, tel.031/712-322, kontakt osoba: Nataša Čolić

1. **PREDMET PRODAJE**

Predmet prodaje po ovom oglasu je građevinsko zemljište označeno kao k.č. broj 1575 u površini od 42.860 m² upisano u Pl. broj 1344 k.o. Orašje II, što po starom premjeru odgovara k.č. broj 734 u površini od 42.860 m² upisanoj u e-Zk. uložak br. 154 k.o. Orašje.

1. **NAMJENA**

Zemljište iz točke 1. ovog oglasa je namijenjeno za izgradnju gospodarskih objekata u skladu sa Odlukom o provođenju prostornog plana općine Orašje („Službeni glasnik Općine Orašje“ broj: 6/91).

NAMJENA: farme za tov junadi,

KARAKTER: stalni,

KATNOST: prizemni objekti,

SADRŽAJ: gospodarski objekti – farme za tov junadi kapaciteta cca. 1.000 komada s pratećim objektima (objekti za smještaj mehanizacije i druge opreme, objekti za smještaj sirovina za proizvodnju stočne hrane, silažni bazeni i sl.)

PRISTUP OBJEKTIMA: iz mjesne ulice

1. **POČETNA PRODAJNA CIJENA**

Početna kupoprodajna cijena zemljišta utvrđuje se u iznosu od 21.430,00 KM.

1. **VRIJEME RAZGLEDAVANJA PARCELE I UVID U DOKUMENTACIJU**

Sve zainteresirane osobe mogu dogovoriti razgledavanje građevinske parcele koja je predmet javnog nadmetanja te izvršiti uvid u dokumentaciju o predmetnoj nekretnini u periodu dok traje Javni oglas.

Kontakt osoba: Nataša Čolić tel. 031/712-322

1. **DAN I MJESTO ODRŽAVANJA LICITACIJE**

Postupak održavanja javnog nadmetanja -licitacije održati će se dana 04.04.2016.godine u Sali za sastanke Općine Orašje sa početkom u 09:00 sati.

1. **JAMČEVINA, POREZ I TROŠKOVI ZAKLJUČENJA KUPOPRODAJNOG UGOVORA**

Jamčevinu koju je dužan uplatiti svaki učesnik licitacije utvrđuje se u iznosu od 10% od početne prodajne cijene i iznosi 2.143,00 KM. Jamčevina se mora uplatiti najkasnije do 01.04.2016.godine na depozitni račun Općine Orašje broj: 3380002200022831 vrsta prihoda 721 239 kod UniCredit banke***.***

Osobe koje nisu položile jamčevinu do određenog roka ne mogu sudjelovati u postupku javnog nadmetanja.

Dokaz o uplati jamčevine će biti potrebno predati Povjerenstvu za provođenje javnog nadmetanja prije početka licitacije.

Učesniku koji ne ostvari pravo na kupovinu zemljišta biti će vraćena jamčevina u roku od 15 dana od dana okončanja licitacije.

Sa učesnikom licitacije čija je ponuda utvrđena kao najpovoljnija zaključiti će se kupoprodajni ugovor u formi notarsko obrađene isprave, a iznos jamčevine se uračunava u izlicitiranu cijenu.

Učesnik koji odustane od zaključenja ugovora gubi pravo na povrat jamčevine.

Troškove obrade ugovora i porez na promet nekretnina snosi kupac.

Kupac je također, obvezan snositi troškove postupka prenamjene zemljišta iz poljoprivrednog u građevno zemljište.

1. **VRIJEME I NAČIN PREDAJE NEKRETNINE U POSJED KUPCA**

Kupac može ući u posjed kupljenih nekretnina nakon isplate kupoprodajne cijene prodavatelju.

1. **PRAVO SUDJELOVANJA U POSTUPKU LICITACIJE**

Pravo sudjelovanja u postupku licitacije imaju sve fizičke i pravne osobe.

Ako osoba sudjeluje u postupku licitacije putem punomoćnika, punomoć mora biti sačinjena u formi notarski obrađene isprave.

1. **UVJETI ZA ODRŽAVANJE LICITACIJE**

Licitacija se može održati samo ako na njoj sudjeluju najmanje dva učesnika.

Ako se na licitaciju javi samo jedan učesnik, Povjerenstvo može pristupiti postupku prodaje neposrednom pogodbom, pod uvjetom da cijena ne može biti manja od početne cijene objavljene u oglasu.

 Općinski načelnik Đuro Topić